پرزیدنت رجب طیب اردوغان، سوریه‌ده پ‌کاکا/پ.ی.د ایله امکداشلیغین، آمریکا و روسیا اوچون ده سؤز قونوسو اولماماسینی دیله‌دیگینی سؤیله‌دی.
"اگر پ.ی.د/ی.پ.گ ایله بیرلیکده بونو ائتمه پلانینیز وارسا تورکیه اولا‌راق اونون ایچینده اولماریق" دئین اردوغان،
"بیز ایسته‌ییریک کی آمریکانین دا روسیانین دا بون‌لارلا دایانیشماسی اولماسین. داعشی بورا‌لاردان (سوریه) آتماغا بیزیم گوجوموز چاتمیر می کی، پ.ی.دنی یانیمیزا آلاجاییق" دئدی.
اؤزل بیر تلویزیون کانالیندا گوندمی دگرلندیرن اردوغان، سوریه‌ده یئنی بیر عملیات مئساژی دا وئره‌رک،
"فیرات قالخانینین بیرینجی مرحله‌سی بیتدی، داوامی اولا‌جاق. حشد شعبی آدیندا بیر ترور هؤرگوتو ده اورادا. سینجارین ایکینجی قندیل اولماسی احتیمالی وار. منبیچه بعضی گوج‌لر زورلا پ.ی.دنی سوخماغا چالیشیر. منبیجده دئدی.
اردوغان، رقه ایله ایلگیلی سون بیر قرارین اولمادیغینی، دانیشیق‌لارین داوام ائتدیگینی ده سؤیله‌دی.
عراقین کرکوک شهرین‌دکی بایراق بحرانی ایله مجادیله  ایله ایلگیلی  اولا‌راق ایسه جمهورباشقانی،
"بیلیریک کی کرکوک بیر تورکمن شهری‌دیر. کوردلرین اورادا ائتدیگی ایش بیر ایشغال حرکتی‌دیر. قوزئی عراق رهبرلیگینه یانلیش ائدیرسینیز دئدیم" دئدی.
